ડિઝની કાર્ટૂન્સ વિષે શું કહેવું? આટલા શાનદાર અને જાનદાર કેરેક્ટર્સ આવ્યા નથી કે કદાચ આવવાના પણ નથી . ડિઝનીના એકોએક કાર્ટૂન્સ રમતિયાળ અને એન્ટરટેઇનિંગ હોય છે. આ ઉપરાંત દરેક કાર્ટૂન્સમાં, એકેય અપવાદ વગર, કંઇક ને કંઇક મેસેજ તો રહેતો જ, જે પરંપરા ડિઝનીએ આજે પણ તેની ફિલ્મો, ટીવી સીરીઅલ્સ, કોમિક્સ બધામાં જાળવી રાખી છે. આમ ડિઝની કાર્ટૂન્સ બાળકો માટે મનોરંજન અને લાઈફમાં જરૂરી એવી શીખામણોનું કમ્પ્લીટ પેકેજ છે. સ્કૂલ-કોલેજીઝની ટેક્સ્ટબુક્સમાં કે પછી દુનિયાભરના ધર્મગ્રંથોમાં પણ ના મળે તેવું જ્ઞાન અને ફિલોસોફી આ ડિઝની કાર્ટૂન્સમાંથી રમતવાતમાં મળી રહે.